MAJOR จับมือ KBANK ใช้เทคโนโลยี Live สดสานสัมพันธ์พนักงานทุกระดับทั่วประเทศ
MAJOR จับมือ KBANK ใช้เทคโนโลยี Live สดสานสัมพันธ์พนักงานทุกระดับทั่วประเทศ
MAJOR จับมือ KBANK ใช้เทคโนโลยี Live สดสานสัมพันธ์พนักงานทุกระดับทั่วประเทศ
3 ก.ย. 2562

นรุตม์ เจียรสนอง รองประธานเจ้าหน้าที่บริหารฝ่ายการตลาด บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR จับมือ พัชร สมะลาภา กรรมการผู้จัดการ, ชลารัตน์ พินิจเบญจพล และ ชลัฐ ศิริพงศ์วุฒิกร ผู้ช่วยกรรมการผู้จัดการ ธนาคารกสิกรไทย จำกัด (มหาชน) หรือ KBANK นำเสนอประสบการณ์ที่แตกต่างมากกว่าการเป็นโรงภาพยนตร์
โดยจัดงาน “ก้าวผ่าน Comfort Zone อย่างยิ่งใหญ่ ด้วยพลังใจที่กล้าแกร่ง” ณ โรงภาพยนตร์เมเจอร์ ซีนีเพล็กซ์ บิ๊กซี อยุธยา เปิดช่องทางสื่อสารรูปแบบใหม่ด้วยการถ่ายทอดสดผ่านสัญญาณอินเทอร์เน็ตแบบเรียลไทม์บนจอของโรงภาพยนตร์ ทำให้พนักงานกสิกรไทยสามารถรับชมและมีส่วนร่วมในกิจกรรมดังกล่าวในทุกพื้นที่
โดยมีเป้าหมายเพื่อสื่อสารให้พนักงานทุกระดับที่ประจำอยู่ภูมิภาคต่างๆ รับทราบถึงนโยบายการทำงาน สร้างแรงบันดาลใจในการพัฒนาตนเอง อีกทั้งเปิดโอกาสให้พนักงานทุกคนสามารถซักถามกับผู้บริหารแบบเรียลไทม์ เชื่อมโยงความสัมพันธ์ระหว่างผู้บริหารกับพนักงานทั่วประเทศ
สำหรับกิจกรรมงาน “ก้าวผ่าน Comfort Zone อย่างยิ่งใหญ่ ด้วยพลังใจที่กล้าแกร่ง” ถ่ายทอดสดไปยังพนักงานในจังหวัดอื่น ๆ ที่อยู่ในโรงภาพยนตร์เมเจอร์ ซีนีเพล็กซ์ อีก 7 จังหวัด ได้แก่ เมเจอร์ ซีนีเพล็กซ์ สาขาเซ็นทรัล เฟสติวัล เชียงใหม่, เซ็นทรัล พิษณุโลก, เซ็นทรัล อุดรธานี,  อีจีวี สาขาโลตัส ขอนแก่น, โลตัส กระบี่, ศรีราชา และ หาดใหญ่ ซีนีเพล็กซ์ รวมพนักงานที่เข้าร่วมกิจกรรมนี้ทั้งสิ้น 2,300 คน